Poliitiline olukord Moldovas ei ole lihtne ka pärast nn Twitteri-revolutsiooni - rahulolematud noored, kogunedes sotsiaalvõrgustike üleskutsete peale, süütasid parlamendihoone, viskasid kommunistid presidendilossist välja ja tõid seiskunud poliitikaellu pöörde. Praegu on kõige keerulisem see, et aktiivsem osa elanikest töötab välismaal ja  valimistel ei osale, kuigi just nende koju saadetud rahast elatub suurem osa Moldovasse jäänutest. Seetõttu soovib Moldova valimiskomisjon väga kasutusele võtta elektroonilist hääletusvõimalust.